
	ACTA (EXTRACTE)


	Expedient núm.: 
	Òrgan col·legiat: 

	JGL/2019/41 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de desembre de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/40 de la Junta de Govern Local de la sessió duta a terme el dia 25 de novembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 2024/2019. INS Francesc Ribalta – utilització material

	Favorable
	Tipus de votació: unanimitat

	Vista la sol·licitud presentada i subscrita pel director de l'INS Francesc Ribalta, en què demana poder utilitzar dos podis, l’equip de so i quatre micros, deu cadires, dues taules, un tauler amb els cavallets corresponents i la col·laboració de la brigada municipal en el trasllat del material i en la col·locació d'una pancarta el dia 13 de desembre, de les 8.30 a les 15.00 hores, per dur a terme el sorteig d’unes paneres en benefici de La Marató de TV3, que es durà a terme a l’espai situat davant l’Ajuntament; també demana autorització per poder dur a terme una gimcana per les places de Sant Pere, Ribera i Sant Joan;
Vist l'informe 522/2019 emès per la Policia Local i a proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i es comunica al sol·licitant que l'equip de so que disposa l'Ajuntament només té dos micros. Per altra banda, la gimcana no ha d’impedir la circulació de qualsevol vehicle d’urgències i no pot quedar cap entrada de cap habitatge obstruïda per l'activitat.


 
	Expedient 2031/2019. Escola El Vinyet – utilització material i espai públic

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola El Vinyet, en què demana que es talli la circulació de vehicles a la plaça Major el dia 20 de desembre, de les 15.00 a les 17.00 hores, per dur a terme un recital de poemes i cançons i berenar amb les famílies de l'Escola; també demana poder utilitzar l'altaveu amb el micro, una connexió al subministrament elèctric i quatre taules plegables de plàstic;
Vist l'informe 524/2019 emès per la Policia Local i a proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. S'ha de tenir en compte que s’ha de deixar un espai que no impedeixi la circulació de qualsevol vehicle d'urgències i dels veïns de la zona.


	Expedient 2050/2019. Escola Arrels Primària – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola Arrels Primària, en què demana poder utilitzar 10 plafons metàl·lics des del dia 9 al 13 de desembre, per dur a terme el pessebre vivent;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


  
	Expedient 2054/2019. Orfeó Nova Solsona – substitució de les tarimes per unes de noves

	Favorable
	Tipus de votació: unanimitat

	Vist l'escrit presentat i subscrit per la presidenta de l'Orfeó Nova Solsona, en què agraeix el suport i la presència de l'alcalde a l'acte d'obertura del Centenari de l'Orfeó i demana que es substitueixin les tarimes que actualment disposa l'Ajuntament per unes de noves a causa del mal estat en què es troben;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament té prevista la substitució de les tarimes esmentades el proper any 2020.


 

MEDI AMBIENT
	Expedient 2048/2019. Associació Ninfa de las Hojas – il·luminació façana Ajuntament dia mundial de la Sensibilitat Química Múltiple

	Favorable
	Tipus de votació: unanimitat

	Vista la sol·licitud presentada i subscrita pel president de l'Associació Ninfa de las Hojas, amb NIF núm. G25847450, en què demana que, amb motiu del Dia Mundial de la Sensibilitat Química Múltiple, s'il·lumini, el dia 12 de maig de 2020, la façana de l'Ajuntament de Solsona de color verd, color que identifica aquesta patologia mediambiental;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


SUBVENCIONS
	Expedient 2036/2019. Subvenció Diputació de Lleida – 25è aniversari de la Cobla Juvenil Ciutat de Solsona

	Favorable
	Tipus de votació: unanimitat

	En el BOP núm. 137, de 6 d’octubre de 2005, es van publicar les Bases generals reguladores de l’atorgament de subvencions de la Diputació de Lleida i els seus organismes autònoms.
Vista també la normativa reguladora de les subvencions nominatives i excepcionals de la Diputació de Lleida i els seus organismes autònoms;
Atès que el dia 25 d’abril de 2019 es faran els actes de celebració del 25è aniversari de la Cobla Juvenil Ciutat de Solsona;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda sol·licitar a la Diputació de Lleida una subvenció, amb caràcter excepcional, pels actes de celebració del 25è aniversari de la Cobla Juvenil Ciutat de Solsona.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

